open-index/open-wikipedia-markdown huggingface dataset:
Nattoget (Øystein Sunde)

**«Nattoget»** er en norsk sang som ble skrevet av Øystein Sunde og utgitt mars 1986 på Sundes musikkalbum *[[Overbuljongterningpakkmesterassistent]]*.

Sunde lagde det første utkastet til sangen allerede i  1972/1973.

Både tekst og noter til «Nattoget» ble publisert i notaboka  *Kjekkere å ha&ndash;2* i 1992.

## Musikere og instrumenter

*Øystein Sunde: vokal, akustisk gitar, sologitar
*Jonas Fjeld: akustisk gitar
*Lasse Hafreager: munnspill
*Johnny Sareussen: bass
*Einar Hagerup: trommer

## «Nattoget» på samlealbum

**[[Kaptein Snutebil (kassett)|Kaptein Snutebil]]* – reklamekassett for Volvo; (utgitt 1986). Varianten der varer litt lengre enn albumversjonen og er annerledes mikset i lydbildet.
**[[Øystein Sundes 40 beste]]* (utgitt 1991)

«Nattoget» ble fremført i en annen versjon enn studioversjonen, på TV-programmet *En høggerlig TV-aften* (sendt 21. februar 1987 på NRK).  I klippet ble Sunde multieksponert i TV bildet og spiller fler instrumenter.

## Referanser
Dalsfjellet (Balsfjord)

**Dalsfjellet** ligger i Balsfjord kommune i Troms fylke. Det har en høyde på  meter over havet. Toppen kalles også *Istinden*, og på nordsamisk *Jiekŋagáisi*.

## Fotnoter



## Referanser
Da er rådyra gode

**«Da er rådyra gode»** er en norsk sang som ble skrevet av Øystein Sunde og utgitt mars 1986 på Sundes musikkalbum *[[Overbuljongterningpakkmesterassistent]]*. Sangen ble også utgitt på samlealbumet *[[Øystein Sundes 40 beste]]* i 1991.

Teksten handler om likegyldighet som i mange tilfeller straffer seg både på kort og lang sikt.

## Musikere og instrumenter<small></small>

*Øystein Sunde: vokal, akustiske gitarer, elektrisk gitar
*Jonas Fjeld: elektrisk gitar
*Johnny Sareussen: bass
*Einar Hagerup: trommer
*Hege Schøyen: kor
*Kari Gjærum: kor

## «Da er rådyra gode» i notebøker

**Kjekt å ha–1* (1990)
**Du må'kke komme her og komme her* (1997)

## Referanser
Mick Jackson (forfatter)

**Mick Jackson** (født 1960) er en britisk forfatter, kjent for sin roman *The Underground Man* (1997). Boken, basert på livet til William Cavendish-Scott-Bentinck, 5. hertug av Portland, var nominert til Bookerprisen og Whitbreadprisen 1997 for beste debutantroman.

## Liv og virke
Mick Jackson ble født i Great Harwood i Lancashire i 1960, og var elev ved Queen Elizabeth's Grammar School i Blackburn.

Jackson arbeidet i lokale teatre, studerte drama ved Dartington College of Arts, og spilte i et rockband kalt for «The Screaming Abdabs». I 1990 studerte han kreativ skriving ved Universitetet i East Anglia, og begynte deretter å arbeide på romanen *The Underground Man*. Han har vært forfatter på fulltid siden 1995.

Foruten *The Underground Man* har han skrevet romanene *Five Boys* (2002) og *The Widow's Tale* (2010), og to novellesamlinger, *Ten Sorry Tales* (2006) og *The Bears of England* (2009). Under pseudonymet Kirkham Jackson skrev han filmmanuset forfjernsynsfilmen *Roman Road* (2004).

Jackson bor i Brighton.

## Referanser


## Eksterne lenker
*  Mick Jackson.com - offisielt nettsted
*  Intervju hos Bookmunch.co.uk
*
F.B.I. (instrumental)

**«F.B.I.»** er en instrumental rockesang som ble utgitt som A-side singel i februar 1961 med gruppen The Shadows. Den ble skrevet av Peter Gormley. Singlen var på de britiske UK Top 40 i 19 uker, og høyeste plassering var 6.-plass.

## Musikere og instrumenter

*Hank Marvin: sologitar
*Bruce Welch: rytmegitar
*Jet Harris: bass
*Tony Meehan: perkusjon

## Øystein Sundes coverversjon

I 1960 hørte Øystein Sunde låten «Apache» med The Shadows, og bestemte seg for å spille gitar. Han startet bandet The Hitch-Hikers som hadde The Shadows sine sanger på repertoaret. Andre nordmenn som også ble opptatt av The Shadows og følgelig ble med i såkalte «Shadows-grupper», var Terje Rypdal, Freddy Lindquist, Svein Finjarn og Johnny Sareussen. Disse fire musikerne samt trommeslager Knut Hem ble med Sunde til en innspilling av «F.B.I.» (stavet «FBI» i Sundes versjon).

På omslaget er Hank Marvin og Bruce Welch oppført som komponister, og ikke Peter Gormley. På denne innspillingen deltok:

*Øystein Sunde: sologitar, baryton gitar
*Terje Rypdal: sologitar
*Freddy Lindquist: sologitar
*Svein Finjarn: sologitar
*Johnny Sareussen: bass
*Knut Hem: trommer

## Annet

*På Sundes offisielle nettside finnes det et bilde av Rypdal, Finjarn, Sunde og Lindquist fra innspillingen av «FBI».
*Sundes innspilling av «FBI» ble med på *[[Øystein Sundes 40 beste]]* (kun utgitt på pressinger etter 2000) og vinylalbumet *[[Sanger som ikke rakk toget]]* i november 2018.
*11. mars 1999 var Sunde gjest i *[[Åpen post]]*. Foruten å bli intervjuet, bidro han med å spille «FBI» sammen med følgende musikere i husbandet Gass: Harald Henmo (gitar), Lars Lenth (gitar), Magnus Larsen: (bass) og Espen Stenhammer (trommer).

## Referanser
Ukrainas kvinnelandslag i strandhåndball

**Ukrainas kvinnelandslag i strandhåndball** representerer Ukraina i internasjonale konkurranser i strandhåndball. Sporten er underlagt Ukrainas håndballforbund (*Федерація Гандболу України*). Pr 2013 er Valentyn Vakula landslagstrener.

## Resultater
### VM i beachhåndball
Ukraina deltok i VM første gang ved VM i beachhåndball 2008 i Cádiz i Spania, der de kom på 9.-plass. Ved VM i beachhåndball 2010 kom de på 4.-plass, etter at de tapte bronsefinalen 0-2 for Brasil.

De deltok ikke ved VM i beachhåndball 2012.

### EM i beachhåndball
Ukraina deltok ved det første EM som ble arrangert; EM i beachhåndball 2000 i Gaeta i Italia. Der vant de turneringen, etter at de slo Tyskland 2-1 i finalen. Ved EM i beachhåndball 2002 i Cádiz i Spania kom de på 5.-plass.

Ved EM i beachhåndball 2004 kom de på 10.-plass, og i 2006 kom de på 9.-plass ved EM i beachhåndball 2006 i Tyskland. Året etter deltok de ved EM i beachhåndball 2007, og kom der på 8.-plass.

De kom på 4.-plass ved EM i beachhåndball 2009 i Larvik, der de tapte bronsefinalen 0-2 mot Kroatia. I 2011 fikk de 9.-plass ved EM i beachhåndball 2011, som ble arrangert i Umag i Kroatia.

I juli 2013 deltok de ved EM i beachhåndball 2013 i Randers i Danmark, der de igjen kom på 4.-plass. De møtte Norge i bronsefinalen, men tapte kampen 1-2, der Norge vant shoot-outen 6-3.

## Referanser


## Eksterne lenker
* Ukrainas håndballforbund
Mel kraftverk

**Mel kraftverk** er et  vannkraftverk i Sogndal kommune, Vestland. Vetlefjordvassdraget.

Kraftverket utnytter fallet fra de høyestliggende feltene under Jostefonni. Det regulerte nedbørsfeltet i de fire reguleringsmagasinene er til sammen på vel 30&nbsp;km², og av dette er omkring 30 % breareal. Reguleringsvolumet på 58 mill. m³ tilsvarer en produksjonsmengde på 112 GWh elektrisk energi.

Fra inntaket i Nedre Svartevassvatn (884-815 moh.) blir vannet ledet gjennom en driftstunnel på 5&nbsp;km, og videre i en 1100 meter lang trykksjakt ned til kraftstasjonen, som ligger i fjellet ved Vetlefjordselvi, ca. 5&nbsp;km fra fjorden.

Fallhøyden er 810 meter, som nyttiggjøres i én peltonturbin som utvikler en maksimal ytelse på 52 MW på generatoren.

Kraftverket ble satt i drift i 1989 og eies av Sogn og Fjordane Energi.

## Referanser


## Kilder
* 
* NVE vannkraftdatabase
* Rosvold, Knut A. (2013, 20. mars). Mel Kraftverk. I Store norske leksikon.
* SFE
Nagisa Hayashi

**Nagisa Hayashi** (født 29. august 1986) er en japansk landhockeyspiller. Hun representerte landet sitt under Sommer-OL 2012 i London, der hun endte på niendeplass med det japanske landslaget.

## Referanser


## Eksterne lenker
*
Svømming under VM i svømmesport 2013 – 200 meter butterfly kvinner

**100 meter butterfly kvinner** var en svømmeøvelse som ble arrangert under VM i svømming 2013 i Palau Sant Jordi i Barcelona i Spania 31. juli og 1. august.

## Medaljevinnere

## Rekorder
Før konkurransene var gjeldende verdens- og mesterskapsrekorder som følger:

## Resultater
### Forsøksheat
Forsøksheat bel avholdt fra kl 10.38.

### Semifinaler
Semifinalene ble avholdt kl 18.55.

#### Semifinale 1

#### Semifinale 2

### Finale
Finalen ble avholdt kl 18.46.

## Referanser


## Eksterne lenker
* Barcelona 2013 Swimming Coverage
Telmatologi

**Telmatologi** er læren om våtmarker, sumper og myrlendte områder. En **telmatolog** er således en fagperson i denne læren. Ting som skjer i **telmatisk sone** (sonen mellom høy- og lavvann) refereres gjerne til som *telmatiske hendelser*. I beskrivelser brukes gjerne uttrykket **telmatisk** når det er om noe eller noen i denne sonen, som for eksempel om telmatisk torv (torv dannet i den telmatiske sonen). Uttrykket kan også henvise til vekslende fuktighetsforhold.
Morskogstunnelen

**Morskogstunnelen** er en motorveitunnel på E6 i Eidsvoll kommune i Akershus. Tunnelen har to løp og er 2,3 kilometer lang. Sprengingen startet i oktober 2012 og det ble gjennomslag 19. november 2013. Tunnelen åpnet 13. desember 2014. Tunnelen ble midlertidig stengt seks uker etter åpningen for utbedring av feil på kameraovervåkingen.

## Se også
*Veitunneler i Norge

## Referanser


## Eksterne lenker
* Fra fjell til tunnel (Vegvesen)
Korslundtunnelen

**Korslundtunnelen** er en motorveitunnel på E6 i Eidsvoll kommune i Akershus. Tunnelen har to løp og er omtrent 650 meter lang. Den hadde gjennomslag 11. desember 2013 og ble åpnet 25. juni 2015.

Parallelt går den dobbeltsporede jernbanetunnelen Molykkjatunnelen. Den ble bygget samtidig som Korslundtunnelen og åpnet 1. desember 2015. Ved det tidspunktet ble den gamle jernbanetunnelen, (Gamle) Korslundtunnelen (115 m), stengt.

## Se også
*Veitunneler i Norge

## Referanser
Stephanie de Groof

**Stephanie de Groof** (født 29. mai 1991) er en belgisk landhockeyspiller. Hun representerte landet sitt under Sommer-OL 2012 i London, der hun endte på nest sisteplass med det belgiske landslaget.

## Referanser


## Eksterne lenker
*
Steintinden (Rødøy)

**Steintinden** er et fjell med flere topper som stikker opp fra i breen i den sørlige delen av Svartisen øst i Rødøy kommune i Nordland. Fjellet ligger i Saltfjellet-Svartisen nasjonalpark. Den høyeste toppen på 1&nbsp;534 moh er det høyeste punktet i Rødøy kommune. Den lavere, østlige toppen på 1&nbsp;459 moh danner grensepunkt mellom kommunene Rødøy og Rana.

## Fotnoter



## Referanser
Spanias kvinnelandslag i strandhåndball

**Spanias kvinnelandslag i strandhåndball** representerer Spania i internasjonale konkurranser i strandhåndball. Sporten er underlagt Spanias håndballforbund (*Real Federación Española de Balonmano*). Pr 2013 er Daniel Lara Cobos landslagstrener.

## Resultater
### VM i beachhåndball
Spania deltok første gang i VM i beachhåndball da de selv arrangerte VM i beachhåndball 2008 i Cádiz i Spania. Der kom de på 2.-plass, etter at de tapte finalen 0-2 for Kroatia. To år senere kom de på 9.-plass ved VM i beachhåndball 2010 i Antalya i Tyrkia.

De deltok ikke ved VM i beachhåndball 2012, men deltar ved VM i beachhåndball 2014.

### EM i beachhåndball
Spania deltok ved det første EM som ble arrangert - EM i beachhåndball 2000. Her kom de på 8. og sisteplass, etter at de avslutningsvis tapte plasseringskampen om 7.-plassen 0-2 mot Tyrkia. To år senere kom de på 8.-plass ved EM i beachhåndball 2002 i Cádiz i Spania, denne gangen deltok det 16 lag i EM.

Ved EM i beachhåndball 2004 kom de på igjen på 8.-plass, og i 2006 kom de på 7.-plass ved EM i beachhåndball 2006 i Tyskland. Ved EM i beachhåndball 2007 i Italia vant de alle sine fem kamper i gruppespillet, men vant bare to av fem kamper i hovedrunden, og måtte spille plasseringskamp om 7.-plassen mot Ukraina, en kamp Spania vant 2-1, og endte med det på 7.-plass av de 18 lagene som deltok.

De kom på 5.-plass ved EM i beachhåndball 2009 i Larvik, der de tapte kvartfinalen mot Italia, og etter at de slo Danmark og Ungarn i plasseringsspillet om 5. til 8.-plassen. De kom på 6.-plass ved EM i beachhåndball 2011.

I juli 2013 deltok de ved EM i beachhåndball 2013 i Randers i Danmark, der de kom på 7.-plass.

## Referanser


## Eksterne lenker
* Spanias håndballforbund
Yvonne Frank

**Yvonne Frank** (født 7. februar 1980) er en tysk landhockeyspiller. Hun representerte landet sitt under Sommer-OL 2012 i London, der hun endte på sjuendeplass med det tyske landslaget.

## Referanser


## Eksterne lenker
*
Styrofoam

**Styrofoam** er et plastmateriale av ekstrudert polystyrenskum. Det brukes til isolasjon og emballasje, og har i utgangspunktet en blå farve, men lages også i andre farver.

Styrofoam er et merkenavn eiet av Dow Chemical Company, men er blitt et degenerert varemerke, særlig på engelsk.

## Se også
* Isopor

## Referanser
Kayla Whitelock

**Kayla Whitelock** (født Sharland 30. oktober 1985) er en newzealandsk landhockeyspiller. Hun representerte landet sitt under Sommer-OL 2012 i London, der hun endte på fjerdeplass med det newzealandske landslaget.

Whitelock ble i 2020 utnevnt til medlem av New Zealands fortjenstorden for sin innsats for landhockey.

## Referanser


## Eksterne lenker
*
Kystredningstjenesten (Danmark)

**Kystredningstjenesten** er en tjeneste under Søværnet som forestår redningsaksjoner på havet fra land. Tjenesten hørte tidligere under Farvandsvæsenet, men ble overført til Søværnet den 1. januar 2012 som følge av nedleggelsen av Farvandsvæsenet.

## Historie
Redningsvæsenet ble opprettet ved lov av 26. mars 1852 etter anbefaling fra Christopher Berent Claudi som hadde fått ideen etter britisk inspirasjon. Tjenesten, underlagt Indenrigsministeriet, ble delt i to avdelinger; en nørrejydsk og en bornholmsk. I 1896 ble ansvaret overført til Landbrugsministeriet og allerede i 1906 ble tjenesten igjen flyttet, denne gang til Marineministeriet. I 1926 ble de to avdelingene slått sammen og fikk en samlet organisatorisk ledelse plassert i København innen tjenesten ble flyttet til Forsvarsministeriet i 1950.

I 1973 ble Redningsvæsenet (omdøpt til Kysteredningstjenesten) sammenlagt med en rekke andre myndigheter som tilsammen dannet Farvandsvæsenet. Denne konstellasjonen holdt frem til 2012 da Farvandsvæsenet ble oppløst og Kystredningstjenesten ble overført til Søværnet underlagt 1. Eskadre.

## Oppgaver
Kystredningstjenesten skal med det materiell og personell som den råder over, under koordinasjon av Joint Rescue Coordination Centre i Århus, bistå og utføre sjøredning i danske farvann.

## Redningsstasjoner
Kystredningstjenesten råder over 21 redningsstasjoner, fordelt over hele landet:

Redningsstasjonene råder over en del forskjellig materiell:
* Motorredningsbåt (MRB), som er en 16–23 meter lang lukket redningsbåt
* Lett redningsbåt (LRB), som er en 9–10 meter lang åpen redningsbåt
* Fast rescue boat (FRB), som er en 8,5 meter hurtig åpen redningsbåt
* Gummibåter av typene *Zodiac RB6* eller *Uni 600*
* Redningsbiler av typene Mercedes Unimog (lastebil), Landrover, Ford Explorer, Volkswagen Touareg og diverse traktorer.

## Referanser


## Eksterne lenker
* Forsvaret.dk: Kystredning
* Farvandsvæsnets side om kystredningstjenesten
Langfjelltind

**Langfjelltind** (nordsamisk: *Biellostáppar*) er et fjell mellom Kirkesdalen og Dividalen i Målselv kommune i Troms fylke. Toppen ligger 1&nbsp;505 meter over havet.

I november 1989 styrtet et ambulansefly like ved toppen av Langfjelltind. Fire mennesker omkom.

## Fotnoter



## Referanser
Samantha Harrison

**Samantha Harrison** (født 29. august 1991) er en newzealandsk landhockeyspiller. Hun representerte landet sitt under Sommer-OL 2012 i London, der hun endte på fjerdeplass med det newzealandske landslaget.

I 2020 kom hun på 47. plass på kvinnenes halvmaraton under VM i halvmaraton 2020 i Gdynia, Polen.

## Referanser


## Eksterne lenker
*
Toni Cronk

**Toni Cronk** (født 27. mars 1980) er en australsk landhockeyspiller. Hun representerte landet sitt under Sommer-OL 2012 i London, der hun endte på femteplass med det australske landslaget.

## Referanser


## Eksterne lenker
*
Gulbrynhonningeter

**Gulbrynhonningeter** er en fugl i slekten *[[Melidectes]]* i familien honningetere. Den er endemisk til Ny-Guinea.

## Underarter
Det er beskrevet tre underarter av gulbrynhonningeter:
* *Melidectes rufocrissalis rufocrissalis*  (Reichenow, 1912)  
* *Melidectes rufocrissalis thomasi*  (Diamond, 1969)  
* *Melidectes rufocrissalis gilliardi *  (Diamond, 1967)  

## Referanser


## Eksterne lenker
* 
* 
* 
* Birdlife Species Factsheet: ''Melidectes rufocrissalis''. Hentet ut 31. juli 2013.
Benedicta Boccoli

**Benedicta Boccoli** (født 1966) er en italiensk skuespiller. Hun begynte karrieren sin innenfor fjernsyn, og har senere spilt i flere filmer og på teatret.

Hun er søster til skuespilleren Brigitta Boccoli.

## Filmografi

### Kino

* 2003: «Gli angeli di Borsellino»
* 2007: «Valzer»
* 2008: «Pietralata»

### Fjernsyn

* *Una donna per amico 3* Rai 1 - 2001
* *La Squadra*  Rai 3 - 2003
* *Incantesimo 8* Rai 2 - 2005

## Teater

* *Spirito Allegro*, av Noël Coward, regisserat av Franco Però - 1992/1993
* *Cantando Cantando* av Maurizio Micheli, med Maurizio Micheli, Aldo Ralli og Gianluca Guidi - 1994/1995
* *Buonanotte Bettina*, av *Garinei & Giovannini*, regisserad av Gianni Fenzi, med Maurizio Micheli, Aldo Ralli og Miranda Martino - 1995/1996/1997
* *[[Can Can (musical, 1998)|Can Can]]* - Musical av Abe Burrows, regisserad av Gino Landi, med Mino Bellei og Corrado Tedeschi - 1998/1999
* *Orpheus i underverdenen* - Opera av Jacques Offenbach - 1999 - Tersicore
* *Polvere di stelle*, regisserad av Marco Mattolini - 2000/2001/2002 - Inspirert av Polvere di stelle av Alberto Sordi
* *Le Pillole d'Ercole* av Maurice Hennequin & Paul Bilhaud, regisserad av Maurizio Nichetti - 2002/2003/2004
* *Anfitrione* (Plautus), regissert av Michele Mirabella - 2004
* *Stalker* av Rebecca Gilmann, regissert av Marcello Cotugno - 2004
* *Pluto* (Aristofanes), regissert av Michele Mirabella - 2004
* *Fiore di cactus* av Pierre Barillet & Jean-Pierre Grédy, regissert av Tonino Pulci - 2004/2005/2006

* *Prova a farmi ridere* av Alan Aykbourn, regissert av Maurizio Micheli, med Pino Quartullo - 2006
* *[[The Tempest]]* av William Shakespeare, regissert av Walter Manfrè, med Virginio Gazzolo - 2006 - Ariel
* *Sunshine* av William Mastrosimone, regissert av Giorgio Albertazzi, ocg Sebastiano Somma - 2007/2009
* L'Appartamento, av Billy Wilder, regissert av Patrik Rossi Gastaldi, med Massimo Dapporto - 2010
* *Vite private*, av Noël Coward, med Corrado Tedeschi - 2012-2013
* Dis-order, av Neil LaBute, dir. Marcello Cotugno, with Claudio Botosso - 2014
* Incubi d'Amore, av Augusto Fornari, Toni Fornari, Andrea Maia, Vincenzo Sinopoli, dir. Augusto Fornari, med Sebastiano Somma og Morgana Forcella - 2014
* Crimini del Cuore, av Beth Henley, dir. Marco Mattolini - 2015

## Galleri

Image: Benedicta-boccoli-1998.jpg|Benedicta Boccoli på *Teatro San Babila* i Milano, 1998.


## Referanser


## Eksterne lenker
* 
*
Karnevalshonningeter

**Karnevalshonningeter** er en fargerik tropisk fugl i slekten *[[Melidectes]]* i familien honningetere. Den er endemisk til Ny-Guinea.

## Underarter
Det er beskrevet seks underarter av karnevalshonningeter:
* *Melidectes torquatus cahni*  (Mertens, 1923)  
* *Melidectes torquatus emilii*  (A. B. Meyer, 1886)  
* *Melidectes torquatus mixtus*  (Rand, 1941)  
* *Melidectes torquatus nuchalis*  (Mayr, 1936)  
* *Melidectes torquatus polyphonus*  (Mayr, 1931)  
* *Melidectes torquatus torquatus*  (P. L. Sclater, 1874)  

## Referanser


## Eksterne lenker
* 
* 
* 
* Birdlife Species Factsheet: ''Melidectes torquatus''. Hentet ut 31. juli 2013.
Melissa Gonzalez

:*For den colombianske friidrettsutøveren, se [[Melissa González]]*

**Melissa Gonzalez** (født 24. januar 1989) er en amerikansk landhockeyspiller. Hun representerte landet sitt under Sommer-OL 2012 i London, der hun endte på sisteplass med det amerikanske landslaget.

## Referanser


## Eksterne lenker
*
Klystér d’amour

**«Klystér d'amour»** er en instrumental som ble skrevet av Øystein Sunde  og utgitt som A-side på singel høsten 1977. Benny Borg sang b-siden som het «Balladen om Lucy Ferner». Begge sangene ble brukt som filmmusikk i filmen *[[Kosmetikkrevolusjonen]]* som hadde premiere høsten 1977.

«Klyster d'amour» er en instrumental i rumba stil og de dominerende instrument er fiolin og synthesizer. Fiolinspilleren spiller litt falskt (med vilje) noen ganger. Man hører at Sunde reagerer på dette i bakgrunnen.

## Referanser
Mariette Rix

**Mariette Rix** (født 8. april 1981) er en sørafrikansk landhockeyspiller. Hun representerte landet sitt under Sommer-OL 2012 i London, der hun endte på tiendeplass med det sørafrikanske landslaget.

## Referanser


## Eksterne lenker
*
Nondagstinden

**Nondagstinden** er den høyeste toppen i Ånderbakkstindan i Steigen kommune i Nordland fylke. Den har en høyde på 1&nbsp;235 meter over havet.

## Fotnoter



## Referanser
Kaptein Snutebil (sang)

**«Kaptein Snutebil»** er en sang som ble skrevet av Øystein Sunde og utgitt mars 1986 på Sundes musikkalbum *[[Overbuljongterningpakkmesterassistent]]*. Den ble også utgitt som A-side singel.

Den humoristiske teksten handler om en yrkessjåfør som foretrekker å kjøre lastebiler som har panseret foran hytten, som altså blir kalt «snutebil».

## Musikere og instrumenter

*Øystein Sunde: vokal, elektrisk gitar (riff)
*Jonas Fjeld: elektrisk gitar
*Johnny Sareussen: bass
*Einar Hagerup: trommer
*Hege Schøyen: kor
*Kari Gjærum: kor
*Gro Hallan: kor
*Grethe Kausland: kor

## Annet
*En musikkvideo til «Kaptein Snutebil» ble vist i starten av NRK-programmet *Videospeilet* (sendt 21. mars 1986).
*«Kaptein Snutebil» ble også samme år utgitt på *[[Kaptein Snutebil (kassett)|Kaptein Snutebil]]* – reklamekassett for Volvo. En del korinnslag mot slutten er skrudd høyere opp i lydbildet.
*Jan Eggum, Finn Kalvik, Lars Klevstrand og Geir Lystrup fremførte «Kaptein Snutebil» i NRK-programmet *Øregodt fra Store Studio* (sendt 24. oktober 1987). De sang et vers hver og delte på det siste. Eggum og Kalvik kompet på hver sin akustiske gitar.

## «Kaptein Snutebil» i notebøker

**Kjekkere å ha&ndash;2* (1992).
**Du må'kke komme her og komme her* (1997).

## Referanser
Overbuljongterningpakkmesterassistent (sang)

**«Overbuljongterningpakkmesterassistent»** er en norsk sang som ble skrevet av Øystein Sunde og utgitt i mars 1986 på Sundes musikkalbum *[[Overbuljongterningpakkmesterassistent]]*. Sangen ble også utgitt som B-side på singlen *[[Kaptein Snutebil (sang)|Kaptein Snutebil]].*

Sundes interesse for parodier på titler, var noe som oppsto tidlig i 1960-årene. Han pleide å spille «En bussjåfør, en bussjåfør, det er en mann med godt humør» på Viseklubben Dolphins, og da hadde han med egne vers som eksempelvis om «Overbuljongterningpakkmesterassistent». Christiania Fusel & Blaagress spilte i *[[Flimra]]* den 7. mai 1971, og mot slutten spilte de en slik versjon.

## Musikere og instrumenter
*Øystein Sunde: vokal, sologitar (på coveret oppført som «baryton gitar»)
*Jonas Fjeld: gitar
*Bent Bredesen: gitar
*Per Kolstad: piano
*Pål Reinertsen: bass
*Per Hillestad: trommer
*Jens Petter Antonsen: blåseinstrument
*Morten Halle: blåseinstrument
*Nils Petter Molvær: blåseinstrument
*Sigurd Køhn: blåseinstrument
*Torbjørn Sunde: blåseinstrument
*Hege Schøyen: kor
*Kari Gjærum: kor

## Annen versjon og video
**[[Kaptein Snutebil (kassett)|Kaptein Snutebil]]* – reklamekassett for Volvo; utgitt 1986. Denne inneholder mye alternativ tekst og har lengre introduksjon. Blåserne er ikke med i lydbildet. Varighet: 4:25
*En musikkvideo til «Overbuljongterningpakkmesterassistent» ble sendt 1. oktober 1986 i NRK programmet *Kluzz*. Introduksjonen ble hentet fra reklamekassetten, mens ellers var det albumversjonen som ble avspilt. I videoen er Sunde filmet på T-banen i Oslo.

## «Overbuljongterningpakkmesterassistent» i notebøker
**Kjekt å ha&ndash;1* (1990)
**Du må'kke komme her og komme her* (1997)

## Referanser
1. Eskadre (Søværnet)

**1. Eskadre** (**1&thinsp;ESK**) er den ene av det danske Søværnets to eskadrer. Eskadren er hjemmehørende på Flådestation Frederikshavn, men flere skip og et mindre administrasjonskontor er plassert på Flådestation Korsør.

Eskadren er bemannet av cirka 640 mann av alle grader og cirka 30 skip fordelt på seks skvadroner samt en stab på 25 mann.

## Ansvarsområde
Eskadrens hovedoppgaver består i farvannsovervåkning, havmiljøovervåkning, forurensningsbekjempelse, isbrytning, sjøredning, suverenitetshevdelse og fiskeriinspeksjon. Selv om internasjonale oppgaver primært er 2. Eskadres område, deltar skip fra 1.&nbsp;Eskadre jevnlig i internasjonale øvelser og operasjoner, især i nordlige farvann hvor skipene er godt rustet til å klare de til tider barske værforhold.

En meget stor del av 1.&nbsp;Eskadres oppgaver ligger ved Grønland og Færøyene, hvor eskadrens inspeksjonsskip og -fartøyer året rundt utfører fiskeriinspeksjoner og sjøredning. De mindre danske fartøyer, såsom Diana-klassen, patruljerer også året rundt i danske farvann hvor de er klar til å utøve politimyndighet til sjøs, ta oljeprøver av miljøsyndere, sjøredning og rutinemessige kontroller av skipsfarten i Danmark.

De danske skoleskipene er også underlagt 1.&nbsp;Eskadre, hvor de i sommerhalvåret seiler med kadetter som skal lære om alle aspekter av livet til sjøs.

## Se også

* 2. Eskadre
* 3. Eskadre
* Skoleskipet «Danmark» (sjøsatt i 1932)
* Skoleskipet «København» (forlist i 1921)

## Eksterne lenker
*
Glera

**Glera** (frem til 2009 kjent som *prosecco*) er en italiensk vindrue som brukes for å lage prosecco, en musserende vin. Druen dyrkes stort sett i Veneto-regionen i Italia, tradisjonelt i et område i nærheten av Conegliano og Valdobbiadene, nord for Treviso.
2. Eskadre (Søværnet)

**2. Eskadre** (**2&thinsp;ESK**) er den ene av Søværnets tre eskadrer. Eskadren er hjemmehørende på Flådestation Korsør, men flere skip og et mindre administrasjonskontor er plassert på Flådestation Frederikshavn.

Eskadren i sin nåværende form ble etablert 1. januar 2001 ved sammenslåingen av den gamle 2.&nbsp;Eskadre (fregatteskadren) og 4.&nbsp;Eskadre (torpedobåteskadren). Eskadren består organisatorisk nå av tre skvadroner (skvadron 21, 22 og 23) samt en administrativ stab.

2.&nbsp;Eskadre består av Søværnets primære stridsavdelinger, som deltar i internasjonale operasjoner samt i NATOs stående flåtestyrker. Når skip fra eskadren seiler i de danske farvann, deltar de også i de oppgaver som primært hører under 1. Eskadre, eksempelvis sjøredning eller suverenitetshevdelse.

## Se også

* 1. Eskadre
* 3. Eskadre

## Eksterne lenker
*
Gammalosten (sang)

**«Gammalosten»** er en tradisjonell coverlåt som Øystein Sunde satte ny tittel og tekst til. Hans variant ble utgitt i august 1989 på albumet *[[Kjekt å ha]]*. Den har også blitt utgitt som A-side på singel.

Opprinnelig tittel er «Hopparen» som er en vandreslått fra 1700-tallet.

Sunde fikk inspirasjon til tekst fra Ivar Medaas på en spillejobb på Gjøvik

## «Gammalosten» i notebøker
**Kjekkere å ha&ndash;2* 1992
**Du må'kke komme her og komme her* (1997)
**Sangbok* (2010)

## Musikere og instrumenter
*Øystein Sunde: vokal, akustisk gitar
*Roy Husky jr.: bass
*Kenny Malone: trommer
*Ray Flacke: elektrisk gitar
*Bruce Bouton: steel gitar
*Jerry Douglas: dobro
*Bela Fleck: banjo
*Mark O'Connor: fele, mandolin
*Einar Mjølsnes: hardingfele

«Gammalosten» ble spilt av Gitarkameratene i programmet *Gitarkameratene på scenen* (1:2) – (sendt 17. desember 1994)

## Referanser
Gesche Joost

**Gesche Joost** (født 1974 i Kiel, Schleswig-Holstein) er en tysk professor i designvitenskap. Joost studerte ved Köln International School of Design fra 1996 til 2001 og ble i 2005 professor i designvitenskap ved Universität der Künste Berlin. Joost har i en kommentar til en tidligere Wikipedia-artikkel blant annet uttalt om seg selv at hun ikke er noen «internett-forsker», men en forsker av *interaksjonen mellom menneske og maskin*.

Gesche Joost ble foran forbundsdagsvalget i 2013 utnevnt som medlem av kanslerkandidat Peer Steinbrücks kompetanseteam og med ansvar for forholdet mellom internett og samfunn.

## Referanser


## Eksterne lenker
* Biografi på telecom.com
Rope på Rolf

**«Rope på Rolf»** er en norsk sang skrevet av Øystein Sunde og utgitt mars 1994 som B-sidesingel til *[[Frk. Bibelstripp]]*. 19. oktober samme år ble den utgitt på Sundes musikkalbum *[[Du må'kke komme her og komme her]]*. Singlen har en lengre introduksjon enn albumversjonen. Bass-lyden er også annerledes mikset.

Teksten handler om en mann som føler seg uvel og sjuk.

Teksten til «Rope på Rolf» fulgte med i CD-heftet til *Du må'kke komme her og komme her*. Både tekst og noter ble publisert i notaboka *Du må'kke komme her og komme her* i 1997.

## Musikere og instrumenter
*Øystein Sunde: vokal, akustisk gitar (nylonstrenger), elektrisk gitar (Gretsch Super Chet)
*Aslag Haugen: rytmegitar
*Lars Håvard Haugen: sologitar (Telecaster)
*Arne Sandum: bass
*Bjørn Gunnar Sando: trommer
*Marian Lisland: kor
*Elisabeth Moberg: kor

## Referanser
Montigny-le-Tilleul

**Montigny-le-Tilleul** er en kommune i provinsen Hainaut i Belgia. Kommunen består av to delkommuner: Montigny-le-Tilleul og Landelies.

## Referanser


## Eksterne lenker
* 
* Byer og kommuner i Belgia
Flådestation Frederikshavn

**Flådestation Frederikshavn** (**FLS&thinsp;FRH**) er en orlogsstasjon i Frederikshavn. Den fungerer i dag som administrativt hovedkvarter og basehavn for 1. Eskadre og garnison for Søværnets Operative Logistiske Støttecenter Frederikshavn (OPLOG&thinsp;FRH), etter at den opphørte som selvstendig myndighet i 2006.

Også enkelte avdelinger fra 2. Eskadre er stasjonert på FLS&thinsp;FRH.

FLS&thinsp;FRH ble innviet den 2. oktober 1962 og har ca. 1&nbsp;500 ansatte. Den er dermed en av Frederikshavns største arbeidsplasser.

## OPLOG FRH
OPLOG&thinsp;FRH er den primære inngangsvinkel til vedlikehold, service, reparasjoner og forsyninger til Søværnets avdelinger og etablissementer i Frederikshavn. OPLOG&thinsp;FRH består av 289 ansatte, både sivilt og militært.

OPLOG&thinsp;FRH er hjemmehørende på Flådestation Frederikshavn og er utstyrt med verksteder av enhver art, således at man hurtig kan reparere utstyr på Søværnets skip, slik at skipene til enhver tid fungerer optimalt og er klar til innsettelse. OPLOG&thinsp;FRH har dessuten to lag på hver 30 mann som er klare til å rykke ut hvis det oppstår et støttebehov for danske avdelinger vekk fra en orlogsstasjon eller i utlandet, på en øvelse eller internasjonal operasjon. De to lagene kan medbringe opptil 13 lastebiler med opptil 26 containere med innebyggede verksteder, oppholds- og beboelsområder, kommunikasjonscontainere, kabysse og kjølecontainere alt avhengig av oppgaven.

## Eksterne lenker
*
Kantslått (instrumental)

**«Kantslått»** er en norsk instrumental skrevet av Øystein Sunde og utgitt 1. mars 1999 på Sundes musikkalbum *[[Nå er begeret nådd]]*. Hovedtyngden av instrumentalen ble tatt opp i Nashville. Einar Mjølsnes sitt bidrag ble spilt inn i Oslo. Tittelen henspiller på bilene som arbeider ved veikanten spesielt i perioden etter at snøen har smeltet.

## Musikere og instrumenter
*Øystein Sunde: akustisk gitar solo
*Einar Mjølsnes: hardingfele
*Rob Ickes: dobro
*Scott Vastal: banjo
*Aubrey Haynek: mandolin, fele
*Dennis Crouch: bass
*Russ Barenberg: akustisk gitar

## Referanser
Tass (sang)

**«Tass»** er en norsk sang som ble skrevet av Øystein Sunde, og utgitt 4. april 2005 på Sundes musikkalbum *[[Sånn er'e bare]]*. Sangen ble også utgitt som promo-singel på vårparten 2005, med Jeg kommer ikke på nettet (sånn er'e bare) som B-side.

Teksten er formet som en satire, og handler om en kamphund som er til fare spesielt for barn.

Teksten til «Tass» fulgte med i CD-heftet til *Sånn er'e bare*. Både tekst, noter og en tilhørende tegning av en farlig kamphund, ble publisert i noteboka *Sånn er'e bare* i 2006.

## Musikere og instrumenter
*Øystein Sunde: vokal, gitarer
*Jens Christian Bugge Wesseltoft: elektrisk piano (Wurlitzer)
*Stein Bull-Hansen: elektrisk gitar
*Jonas Fjeld: gitar
*Sveinung Hovensjø: bass
*Per Hillestad: trommer
*Kari Iveland: kor
*Anita Skorgan: kor

30. mars 2005 ble Sunde intervjuet av TV2-programmet *[[Absolutt underholdning]]* i forbindelse med lanseringen av albumet *Sånn er'e bare*, og der lot han TV-publikum få en liten smakebit av «Tass».

## Referanser
Joel Dennerley

**Joel Dennerley** (født 25. juni 1987) er en australsk vannpolospiller. Han representerte landet sitt under Sommer-OL 2012 i London, der han endte på sjuendeplass med det australske landslaget.

## Referanser


## Eksterne lenker
*
Datterdattera

**«Datterdattera»** er en norsk sang som ble skrevet av Øystein Sunde og utgitt 1. mars 1999 på Sundes musikkalbum *[[Nå er begeret nådd]]*.

Teksten er mest av alt en fleip om diverse stedsnavn med dobbelt navn; eksempelvis Baden-Baden.

Både tekst, noter og tilhørende tegning til «Datterdattera» ble publisert i notaboka *Sånn er'e bare* i 2006.

## Musikere og instrumenter
*Øystein Sunde: vokal, akustisk gitar
*Lillebror Vasaasen: trekkspill
*Christian Frank: bass

## NRK-opptak
**Så hatten passer* – (sendt 29. november 1997) Opptaket var fra 31. januar/1. februar 1997 i Grieghallen.
**[[Øystein Sunde: Meget i sløyd]]* – (sendt 5. januar 2013).
**Sommerbilen minutt for minutt* – (sendt 30. juli 2020)

Sunde sang og kompet seg selv på akustisk gitar på *Så hatten passer* og *Øystein Sunde: Meget i sløyd*, mens på *Sommerbilen minutt for minutt*, bidro også Ingrid Bjørnov på trekkspill og sporadisk harmonivokal.

## Referanser
Härjångsfjällen

**Härjångsfjällen** er et fjellmassiv i Åre kommune vest i Jämtlands län i Sverige. Den høyeste toppen er *Stora Härjångsstøten* (1 626 moh.) vest i massivet.

## Fotnoter


## Eksterne lenker
*
Tyrkias kvinnelandslag i strandhåndball

**Tyrkias kvinnelandslag i strandhåndball** representerer Tyrkia i internasjonale konkurranser i strandhåndball. Sporten er underlagt Tyrkias håndballforbund (*Türkiye Hentbol Federasyonu*). Pr 2013 var Orhan İlerisoy landslagstrener.

## Resultater
### VM i beachhåndball
Tyrkia deltok ved det første VM i beachhåndball som ble arrangert; VM i beachhåndball 2004 i El Gouna i Egypt. Der kom de på 2.-plass, etter at de tapte finalen 1-2 for Russland. Tyrkia fikk én spiller på All Star-laget i dette verdensmesterskapet; Yeliz Ozel.

To år senere kom de på 5.-plass ved VM i beachhåndball 2006 i Rio de Janeiro i Brasil. Her ble de slått ut i kvartfinalen av Tyskland.

De deltok ikke ved VM i beachhåndball 2008, men kom på 5.-plass ved VM i beachhåndball 2010 på hjemmebane i Antalya i Tyrkia.

De deltok heller ikke ved VM i beachhåndball 2012.

### EM i beachhåndball

Tyrkia deltok ved det første EM som ble arrangert - EM i beachhåndball 2000. Her kom de på 7. og nest sisteplass, etter at de avslutningsvis vant plasseringskampen om 7.-plassen 2-0 mot Spania. To år senere kom de på 2.-plass ved EM i beachhåndball 2002 i Cádiz i Spania, der de tapte finalen 1-2 mot Russland.

Ved EM i beachhåndball 2004 kom de på igjen på 5.-plass, og i 2006 kom de på 4.-plass ved EM i beachhåndball 2006 i Tyskland, etter at de tapte bronsefinalen 0-2 for Kroatia. Ved EM i beachhåndball 2007 i Italia endte de på 10.-plass av de 18 lagene som deltok.

De kom på 11. og sisteplass ved EM i beachhåndball 2009 i Larvik, og 7.-plass ved EM i beachhåndball 2011.

I juli 2013 deltok de ved EM i beachhåndball 2013 i Randers i Danmark, der de kom på 8.-plass.

### World Games
Ved World Games 2005 kom Tyrkia på 3.-plass.

## Referanser


## Eksterne lenker
* Tyrkias håndballforbund
Lagt det på et lurt sted

**«Lagt det på et lurt sted»** er en norsk sang som ble skrevet av Øystein Sunde, og utgitt 1. mars 1999 på Sundes musikkalbum *[[Nå er begeret nådd]]*.
Sangen ble spilt på forestillingen *Ja takk, begge deler* som hadde premiere 17. september 1998.

Teksten handler om at gjennomsnittsmenneske ofte glemmer de «lure» stedene man legger ting som man trenger i nødvendige situasjoner. Et eksempel er hvor man har lagt passet i tilfelle man skal reise til utlandet.

Både tekst, noter og tilhørende tegning til «Lagt det på et lurt sted» ble publisert i notaboka *Sånn er'e bare* i 2006.

## Musikere og instrumenter
*Øystein Sunde: vokal, elektriske gitarer
*Tom Salisbury: piano
*Jørun Bøgeberg: bass
*Knut Hem: trommer
*Kari Iveland: kor
*Elisabeth Moberg: kor
*Christine Meyer: kor
*Marian Lisland: kor

Elisabeth Moberg (en av koristene) var et av medlem av Kvinner på randen. Sunde var gjest i et av deres program *Kvinner på randen* (sendt 29. oktober 1999 på NRK1). Sunde spilte «Lagt det på et lurt sted» og kompet seg selv kun med sin gitar. Kvinner på randen-medlemmene bidro med sporadiske korinnslag. Til stor begeistring hos TV-publikum, gjorde både Sunde og Kvinner på randen-medlemmene feil i fremførelsen.

## Referanser
Alt går i stykker

**«Alt går i stykker»** er en norsk sang som ble skrevet av Øystein Sunde og utgitt 1. mars 1999 på Sundes musikkalbum *[[Nå er begeret nådd]]*. Sangen ble spilt på forestillingen *Ja takk, begge deler* som Sunde og Halvdan Sivertsen spilte på Dizzie Showteater med showstart høsten 1998. Da var tittelen «Alt går i stykker på en søndag».

Teksten beskriver humoristisk tidspunktene hvor uhell inntreffer. De skjer som regel fra stengetid på fredag fram til søndag kveld. Og dette er de tidspunktene hvor det er nærmest umulig å få hjelp fra kyndig fagfolk, siden de selv har fri fra jobb.

Både tekst, noter og tilhørende tegning til «Alt går i stykker» ble publisert i notaboka *Sånn er'e bare* i 2006.

## Musikere og instrumenter

*Øystein Sunde: vokal, akustisk gitar, elektrisk gitar
*Tom Salisbury: piano
*Børre Frydenlund: banjo
*Christian Frank: bassaksofon
*Knut Hem: trommer

## NRK-opptak

**Ja takk, begge deler* – 6. januar 2001 med Sunde og Halvdan Sivertsen. Foruten Sunde på vokal og akustisk gitar (stålstrenger), besto bandet av Halvdan Sivertsen (akustisk gitar, kor), Stein Bull-Hansen (kor, knipsing),  Olaf Kamfjord (kor, knipsing) og Trond Augland (kor, knipsing).
**Absolutt Norsk* – 20. juli 2002. Foruten Sunde (vokal, akustisk stålstrenger gitar) besto de øvrige musikerne av Jan Eggum (akustisk gitar), Atle Halstensen (piano), Magne Thormodsæter (bass) og vokalgruppen Nardus (Hildegunn Reigstad, Ingelin Reigstad, Ragnhild Minde, Silje Wiig Andersen, Marte Lavik og Kristin Minde).
**Litt av et liv* – 26. mai 2012. Sunde på vokal, elektrisk gitar (Gretsch), Ingrid Bjørnov: piano, kor og Olaf Kamford: kontrabass. Bjørnov var hovedgjest i dette programmet.

Det som spesielt skilte disse NRK variantene fra studio versjonen, var at NRK utgavene hadde med et ekstra innledningsvers og hadde akustisk gitar som det dominerende instrument; mer visepreget. Studioversjonen er mer i ragtime stil.

## Referanser
Så det, så!

**«Så det, så!»** er en sang som ble skrevet av Øystein Sunde og utgitt 1. mars 1999 på Sundes musikkalbum *[[Nå er begeret nådd]]*.

Den musikalske delen ble tatt opp i Nashville, mens damekoret mest sannsynlig ble spilt inn i Oslo. Sangen ble opprinnelig komponert i 1978 uten tekst, og har vært forsøkt innspilt før *Nå er begeret nådd*-prosjektet uten vellykket resultat tekstmessig. Sunde spilte et uferdig utkast av sangen i NRK-programmet *Norge sett fra danskebåten* (sendt 17. mai 1994) mens Halvdan Sivertsen hørte på.

Teksten er en generell satire og ironi over dårlig kundebehandling. NSB er blant dem som får gjennomgå.

Både tekst, noter og tilhørende tegning til «Så det, så!» ble publisert i notaboka *Sånn er'e bare* i 2006.

## Musikere og instrumenter<small></small>
*Øystein Sunde: vokal, elektrisk gitar (gitarriffet)
*Reggie Young: elektrisk gitar
*Buddy Emmons: steel gitar
*Bobby Emmons: orgel
*David Briggs: piano
*Rob Hajacos: fele
*Michael Rhodes: bass
*Craig Kramph: trommer, shaker
*John Willis: akustisk gitar
*Elisabeth Moberg: kor
*Kari Iveland: kor

## Referanser
Nå er begeret nådd (sang)

:*Denne artikkelen omhandler sangen av [[Øystein Sunde]]. For Sundes album med samme navn, se [[Nå er begeret nådd]].*
**«Nå er begeret nådd»** er en norsk sang som ble skrevet av Øystein Sunde og utgitt 1. mars 1999 på Sundes musikkalbum *[[Nå er begeret nådd]]*. Sangen ble spilt på forestillingen *Ja takk, begge deler* som Sunde og Halvdan Sivertsen spilte på Dizzie Showteater med showstart høsten 1998.

Teksten handler om tilværelsen til en nyskilt mann; formulert på en humoristisk måte.

Både tekst, noter og tilhørende tegning til «Nå er begeret nådd» ble publisert i notaboka *Sånn er'e bare* i 2006

## Musikere og instrumenter

*Øystein Sunde: vokal, akustisk gitar, elektrisk gitar
*Reggie Young: elektrisk gitar (sologitar)
*Buddy Emmons: steel gitar
*Rob Hajacos: fele
*Michael Rhodes: bass
*Rune Arnesen: trommer

## NRK-opptak
**Så hatten passer* – (sendt 29. november 1997 på NRK1). Opptaket var fra 31. januar/1. februar 1997 i Grieghallen. Sunde ble kompet av Henryk Lysiak (elektrisk piano), Åge Westgårdsrønningen (rytmegitar), Johnny Sareussen (bass), Einar Hagerup (trommer), Maja Neeraas (kor), Karin Fremstad (kor) og Yvonne Algrøy (kor). Dette var før utgivelsen av albumet *Nå er begeret nådd* og følgelig var sporadiske deler av teksten forskjellig i fra den ferdige varianten på albumet.
*Kvinner på randen – (sendt 29. oktober 1999). Sunde ble blant annet kompet av Atle Halstensen på piano. Før de startet opp sangen, fleipet Sunde med at dette var «kjærlighetssangen» som Lillebjørn Nilsen hadde mast på han lenge om å skrive.
**Ja takk, begge deler* – 6. januar 2001 med Sunde og Halvdan Sivertsen. Foruten Sunde på sologitar (nylonstrenger, Godin), besto bandet av Stein Bull-Hansen (sologitar),  Halvdan Sivertsen (akustisk gitar), Olaf Kamfjord (bass) og Trond Augland (trommer).

## Annet
Reggie Young som spilte sologitar på dette sporet, var gitarist for Elvis Presley på sangen «Suspicious Minds».

## Referanser
Valdobbiadene

**Valdobbiadene** er en by i provinsen Treviso i Veneto i Italia. Valdobbiadene er et område med mange vinranker, hvor det blant annet produseres prosecco Conegliano–Valdobbiadene, en tørr musserende hvitvin. Vinmarkene i Valdobbiadene og nabokommunen Conegliano ble i 2019 oppført på Unescos verdensarvliste.

## Referanser


## Eksterne lenker
*
Engelsk bil (sang)

**«Engelsk bil»** er en norsk sang som ble skrevet av Øystein Sunde og utgitt 1. mars 1999 på Sundes musikkalbum *[[Nå er begeret nådd]]*.
Før dette ble sangen spilt høsten 1998 på forestillingen *Ja takk, begge deler* på Dizzie Showteater.

Teksten er en humoristisk synsing om hva Sunde synes om diverse bilmerker fra forskjellige land; eksempelvis de som er produsert i England.

Både tekst, noter og tilhørende tegning til «Engelsk bil» ble publisert i notaboka *Sånn er'e bare* i 2006.

## Musikere og instrumenter<small></small>
*Øystein Sunde: vokal, akustisk gitar, sveive-gitar
*Stein Bull-Hansen: elektrisk gitar
*Stian Carstensen: trekkspill
*Gjermund Silset: bass
*Rune Arnesen: trommer

Stein Bull-Hansen etterligner blant annet lyden av en bil som skrenser på sin gitar.

## Referanser
Kvam stavkirke (Nord-Fron)

**Kvam stavkirke** var middelalderkirken på Kvam i Nord-Fron. Kirken lå like vest for gården Vik, en drøy kilometer sørøst for dagens kirkested, og var i bruk til 1770-årene. Stedet er markert med skilt på nedsiden av jernbanelinjen, men det er ingen synlig tuft.

Her stod det formodentlig en stavkirke fra middelalderen av, uten at nøyaktig alder og beskaffenhet er kjent. Det er imidlertid nevnt flere steder at kirken hadde sval, og den ble utvidet til korskirke på 1600-tallet. Menigheten kjøpte kirken på auksjonen i 1723, og i 1775 ble det søkt om tillatelse til å oppføre ny kirke på nytt sted fordi den gamle kirken var for liten og brøstfeldig, og fordi plasseringen nær Gudbrandsdalslågen skapte store fuktproblemer.

Det eneste som synes kjent om inventaret, er at kirken hadde en altertavle som var skåret av Lars Borg. Kontrakt om denne ble inngått den 16. mai 1703, og tavlen ble observert i kirken av Gerhard Schøning i 1775. Denne tavlen ble med over i den nye kirken som ble oppført på dagens kirkested og innviet i 1778, men den gikk med i brannen i 1940. Et stort fotografi på kirkeveggen i dagens kirke bevarer minnet om den.

Det eneste som er å se på stedet i dag bortsett fra skiltmarkeringen, er en minnestein over kaptein Georg Sinclair, som deltok i slaget ved Kringen. Han ble etter sigende begravet utenfor kirkegårdsmuren fordi kvamværene ikke ville ha ham inne på kirkegården. Det må antas at kirkegårdsområdet har strukket seg helt fra Lågen og omtrent opp til dagens E6 i en bredde på hundre meter eller så. Det er siden anlagt vei og jernbanelinje gjennom området, og i forbindelse med dette arbeidet er det flere ganger funnet graver i området.

## Referanser


## Kilder
* 
* 

## Eksterne lenker
* Brendalsmo, Jan: Kildegjennomgang: Middelalderske kirkesteder i Oppland (Riksantikvaren, 2016), s. 44
*
XKeyscore

**X-Keyscore** er et tidligere hemmelig datasystem som brukes av USAs National Security Agency for å søke og analysere internett data om andre land, verden over. Programmet er i samarbeid med Australias Defence Signals Directorate, og New Zealands Government Communications Security Bureau, og ble avslørt i juli 2013 av Edward Snowden.

## Avsløringen
Programmets eksistens ble avslørt i juli 2013 av Edward Snowden gjennom avisene The Sydney Morning Herald og O Globo, kodenavnet var allerede nevnt i en annen artikkel fra før av.  Ifølge O Globo, oppdager XKeyscore nasjonaliteten til utlendinger ved å analysere språk som blir brukt gjennom e-poster. Avisen hevder det har blitt brukt mot Latin-Amerika, og spesifikk mot Colombia, Ecuador, Venezuela og Mexico.

## Referanser


## Eksterne lenker
*
Asfaltsjømann

**«Asfaltsjømann»** er en norsk sang som ble skrevet av Øystein Sunde og utgitt mars 1986 på Sundes musikkalbum *[[Overbuljongterningpakkmesterassistent]]*.

Teksten handler om hverdagen til en yrkesjåfør langs veien og alle farer som kan oppstå. Sunde har tatt opp lignende temaer i sanger som «Seks døgn på veien» (1970) og «Ti døgn ute og to døgn fri» (1971).

Både tekst og noter til «Asfaltsjømann» ble publisert i notaboka *Kjekkere å ha–2* i 1992.

## Musikere og instrumenter

*Øystein Sunde: vokal, akustisk gitar, dobro
*Gard Christensen: steel gitar
*Jonas Fjeld: akustisk gitar
*Bent Bredesen: akustisk gitar
*Per Kolstad: kor
*Pål Reinertsen: bass
*Per Hillestad: trommer
*Hege Schøyen: kor
*Kari Gjærum: kor

(Gard Christensen ble kalt «Dutte» på omslaget).

«Asfaltsjømann» ble også utgitt på *[[Kaptein Snutebil (kassett)|Kaptein Snutebil]]* – reklamekassett for Volvo; (utgitt 1986).

## Referanser
Deklinatorium

**Deklinatorium** er et instrument for å bestemme magnetisk misvisning (deklinasjon).
Instrumentet består av en kompassnål som er mest mulig friksjonsfritt opphengt i et hus. I tillegg må instrumentet ha en mulighet for å bestemme sann nord, noe som vanligvis skjer ved astronomisk observasjon av for eksempel solen eller nordstjernen.

Vinkelforskjellen mellom magnetisk nord og sann nord utgjør misvisningen på stedet.

For å få gode observasjoner må instrumentet bygges med god presisjon og ha mulighet for å avrettes nøyaktig i horisontalplanet. Det er også viktig at observasjonene foretas uten magnetiske støykilder i nærheten (for eksempel elektrisk jernbane eller kraftledninger).

Instrumentet måler kun horisontalkomponenten av jordens magnetfelt. For komplett måling trenger man også et magnetisk inklinometer som måler vertikalkomponenten og gjerne også et magnetometer som måler mangnetisk feltstyrke.

Noen ganger brukes også deklinometer om instrumentet, men dette er ikke helt korrekt, da et deklinometer skal måle variasjoner i deklinasjonen over tid.